**KLAIPĖDOS GEDMINŲ PROGIMNAZIJOS**

**DIREKTORIAUS AURELIJAUS LIAUDANSKO**

**METŲ VEIKLOS ATASKAITA**

 Nr.

Klaipėda

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Klaipėdos Gedminų progimnazijos (toliau – Progimnazija) 2019–2021 metų strateginiame ir 2019 metų veiklos planuose buvo numatytos šios svarbiausios prioritetinės sritys: teikti aukštos kokybės, įvairių gebėjimų mokinių ugdymosi lūkesčius pateisinančias inovatyvias ugdymo(si) paslaugas, modernizuoti ir švietimo reikmėms pritaikyti Progimnazijos aplinkas. Vadybiniai tikslai 2019 metais buvo orientuoti į ugdymo inovacijų, informacinių ir komunikacinių technologijų (toliau – IKT) diegimo ir taikymo Progimnazijos veikloje strategijų kūrimą ir kokybiško ugdymo užtikrinimą bei įvairių gebėjimų mokinių ugdymo(si) kokybės gerinimą. 2019-09-01 duomenimis Progimnazijoje mokėsi 924 mokiniai (2018 m. – 924). Ugdymo programas Progimnazijoje įgyvendino 74 pedagogai (60,39 etato). Dirbo 24 nepedagoginiai darbuotojai (24 etatai). Įgyvendinta 18 neformaliojo vaikų švietimo programų, kuriose dalyvavo 417 (45 %) mokinių. 2019 m. Progimnazija vykdė 12 tarptautinių, 3 šalies, 3 miesto ir 6 mokyklinius projektus, organizavo 28 atviras veiklas, 53 edukacines išvykas. Praėjusiais metais Progimnazijos bendruomenė galėjo džiaugtis ir gerėjančiais ugdytinių pasiekimais: pasiektas pažangumo rodiklis 99,6 % (2018 m. – 99,57 %). Progimnazijos mokiniai aktyviai dalyvavo 14 respublikinių ar miesto olimpiadų, konkursų. Juose iškovotos 4 1-os vietos, 19 mokinių iškovojo 2-ąsias vietas, 10 mokinių – 3-iąsias vietas, 1 mokinys tapo laureatu. Progimnazija didžiuojasi mokinių sportiniais laimėjimais: Progimnazija tapo Lietuvos mokyklų žaidynių Progimnazijų ir pagrindinių mokyklų pirmosios grupės nugalėtoja, o Klaipėdos miesto mokinių „Mero taurės“ sporto žaidynėse, bendrojoje įskaitoje iškovojo 2-ąją vieta. Progimnazijos veiklos įsivertinimo darbo grupė, atsižvelgusi į įsivertinimo rezultatus, 2019 m. pasirinko tobulinti „Lyderystės ir vadybos“ srities rodiklį „Veikime kartu“. Tobulinant šią sritį, Progimnazijoje buvo sukurti teminio mokymo ir patyriminio mokymos(si) modeliai, kurių taikymas padėjo mokiniams mokytis, susiejant teoriją su praktika, išbandant įvairius mokymosi būdus įvairiose aplinkose. 2019 m. įgyvendinant siekį teikti aukštos kokybės ugdymą vienoje 7 klasėje buvo išbandomas dvikalbis (lietuvių, anglų) ugdymas istorijos pamokose, atskirų 5–6 klasių mokiniai mokėsi pagal integruotą gamtos mokslų kurso programą, į pradinio ugdymo privalomus dalykus buvo integruojama neformaliojo vaikų švietimo programa „Teatrinės simuliacijos matematikoje“ pradinio ugdymo informatikos bendrosios programos metmenys, viena 1-oji ir viena 4-oji klasės išbandė Suomijos mokslininkų sukurtą ir Suomijoje jau keletą metų sėkmingai taikomą virtualią mokymo(si) aplinką ViLLE, dalis ugdymo plano valandų buvo panaudotos gabiųjų 3–8 klasių mokinių matematiniams, lietuvių kalbos gebėjimams lavinti, dirbant pagal Specialiosios pedagogikos ir psichologijos centro parengtus specialiuosius modulius aukštesniųjų gebėjimų turintiems vaikams. Progimnazija sėkmingai vykdė pagal netradicinio ugdymo Valdorfo pedagogikos sampratos elementų programą besiugdančių mokinių mokymą. Pagal šią programą 2019 m. aštuoniose klasėse buvo ugdomi 194 mokiniai. 1–4 klasių mokiniai 2019 m. pavasarį pristatė metų kūrybinius darbus pasirinkta tema. Direktoriaus pavaduotojas ugdymui ir Valdorfo klasėse mokantis anglų kalbos mokytojas dalyvavo „Erasmus+“ bendrojo ugdymo 1 pagrindinio veiksmo projekto „Gyvoji mokykla: erdvė kurti, augti, būti“ darbo stebėjimo vizite Acheno laisvojoje Valdorfo mokykloje (Vokietija). Įgyta pedagogų patirtis leido inicijuoti pokyčius Progimnazijos administravimo, integralaus ugdymo organizavimo, bendrystės kūrimo srityse. 2019 m. logopedo pagalba teikta 60 mokinių, specialiojo pedagogo pagalba – 45 mokiniams. Progimnazijos psichologas pagalbą teikė 298 asmenims, socialinis pedagogas – 401 asmeniui. 6 mokytojo padėjėjai pagalbą teikė 10 vaikų. Praėjusiais metais tinkamai organizuotas nemokamas maitinimas 56 Progimnazijos mokiniams, 48 mokiniams teikta pailgintos dienos grupės paslauga. 2019 m. pavasarį Progimnazija sėkmingai baigė diegti prevencinės Olweus programos kokybės užtikrinimo sistemą (OPKUS). Progimnazijoje atlikto lyginamojo tyrimo rezultatai parodė, kad patyčių ir smurto atvejų Progimnazijoje sumažėjo 10 %, lyginant su 2017 m. rezultatais. Nuo 2019 m. rudens 2–8 klasių vadovai klasių valandėlių metu įgyvendino mokinių socialines-emocines kompetencijas ugdančias prevencines programas „Laikas kartu“, „Paauglystės kryžkelės“, 1 klasių mokinių ugdymui buvo naudojama programa „Zipio draugai“. 2019 m. Progimnazijos pedagogai kvalifikaciją tobulino vidutiniškai 6 dienas. Per metus jie organizavo 30 mokymų, autorinių seminarų, skaitė 15 pranešimų šalies ir užsienio šalių pedagogams. 2 mokytojai buvo atestuoti mokytojo metodininko kvalifikacinėms kategorijoms, 6 mokytojai stažavosi užsienyje. Progimnazijoje įgyvendinama IKT diegimo ir naudojimo 2019–2021 metais strategija pedagogams padėjo užmegzti tarptautinius ryšius, augo profesinė mokytojų kompetencija IKT srityje. 2019 metais Progimnazijos išlaikymui skirtos lėšos buvo naudotos racionaliai, suderinus su savivaldos institucijomis. Klaipėdos miesto savivaldybės lėšomis, įgyvendinant projektą „Modernių ugdymosi erdvių sukūrimas“ Progimnazijoje buvo renovuoti 3 mokymosi kabinetai, įrengta moderni biblioteka – skaitykla, įsigyta kompiuterinės ir interaktyvios įrangos už 39,15 tūkst. Eur, nupirktos 5–8 klasių mokiniams persirengimo spintelės. Paramos, rėmėjų ir savivaldybės lėšomis 2019 metais įrengti IKT kabinetai 1–4 ir 5–8 klasių mokiniams, ~~,~~ įsigyti 2 interaktyvūs ekranai. Praėjusiais metais einamojo remonto darbai atlikti 5 mokymosi kabinetuose ir kitose ugdymui naudojamose patalpose (iš viso 292,31 m2), nupirkti mokykliniai baldai 4 klasėms, įrengti roletai 2 kabinetuose, iš dalies atnaujintas interneto tinklas, atlikta Wi-Fi tinklo plėtra. Taip pat visoje Progimnazijoje pakeistos kabinetų informacinės lentelės, už savivaldybės lėšas renovuotos sporto salės grindys, pakeista dalis stogo dangos.2019 metais Progimnazijos bendruomenei nepavyko išspręsti šių išorės ar vidaus faktorių sąlygotų problemų: nepakankamas tėvų įsitraukimas, sprendžiant iškilusias jų vaikų ugdymo(si) problemas; prastėjantys mokinių nacionalinio mokinių pasiekimų patikrinimo rezultatai; būtinas pastato sienų apšiltinimas, plastikinių langų renovacija, vėdinimo sistemų remontas, pilnas interneto tinklo atnaujinimas, lauko teritorijos atnaujinimas ir pritaikymas ugdomosioms veikloms vykdyti. Planuodama 2020 metų veiklą, Progimnazijos bendruomenė sutarė laikytis 2019 metais iškeltų prioritetų: gerinti įvairių gebėjimų mokinių ugdymo(si) kokybę; modernizuoti ir pritaikyti aplinkas švietimo reikmėms; sistemingai ir tikslingai diegti ugdymo inovacijas. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai 2019 metų veiklos rezultatai**

|  |  |  |  |
| --- | --- | --- | --- |
| 2019 užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Tobulinti taikomą mokytojų etatinio darbo užmokesčio sistemą (toliau – Sistema)  | Taikoma Sistema atitiks pasikeitusius teisės aktus | 1. Pakeisti ar atnaujinti Sistemos taikymą reglamentuojantys Progimnazijos dokumentais. Jie pristatyti darbuotojams.
2. Pasikeitimai įforminti mokytojų darbo sutartyse ir pareigybių aprašymuose.

Pakeistos su Sistemos pakeitimais susijusios Progimnazijos darbo tvarkos taisyklių ir Darbo apmokėjimo sistemos nuostatos | 1. Progimnazijos direktoriaus 2019-06-05 įsakymu Nr. V1-33 sudaryta darbo grupė Progimnazijos mokytojų etatinio darbo užmokesčio sistemos tobulinimo projektui parengti. 2. Iki 2018-08-30 visi pedagoginiai darbuotojai buvo supažindinti su Progimnazijos etatinio darbo užmokesčio sistemos tobulinimo projektu.3. Progimnazijos direktoriaus 2019-09-06 įsakymu Nr. V1-58 patvirtinta Progimnazijos etatinio darbo užmokesčio sistema. Mokytojai su ja susipažino pasirašytinai.4. Iki 2019-09-10 Sistemos pakeitimai įforminti mokytojų darbo sutartyse ir pareigybių aprašymuose. |
| 1.2. Užtikrinti informatikos mokymo įgyvendinimą pradiniame ugdyme | Vykdomas kokybiškas informatikos ugdymo turinio 1–4 klasėse taikymas | 1. Įvertintas mokytojų pasirengimas taikyti atnaujinto turinio pradinio ugdymo programą.2. Informatikos mokymu grįsto pradinių klasių mokinių mokymo ypatumai pristatyti direkciniuose, mokytojų metodiniuose, tėvų ir kitų savivaldos institucijų susirinkimuose.3. Įsigyta būtinų IKT priemonių, baldų pagal poreikį. 4. Organizuoti kvalifikacijos tobulinimo renginiai mokytojų IKT kompetencijai gerinti | 1. Pradinio ugdymo programos mokytojų apklausa 2019-04 02-05; Europos Komisijos parengta įsivertinimo priemonė SELFIE apklausa 2019 metų rugsėjo mėn. 2. Mokytojų susirinkimas „IT dalyko programos įgyvendinimo ypatumai progimnazijoje“: 2019-09-12;Ville mokymosi platformos pristatymas mokyklos bendruomenei 2019 metų spalio mėn.3. 2019 vasario mėn. įrengtas IT kambarys pradinio ugdymo programos mokiniams, aprūpintas šiuolaikinėmis IT priemonėmis;4. 2019-01-09 organizuotas kvalifikacijos tobulinimo seminaras „IT integracija pradiniame ugdyme“; 2019-09-10 organizuoti mokymai darbo su Ville aplinka; Sudarytas IT taikymo 1-4 klasėse veiklų kalendorius |
| 1.3. Efektyvinti bendravimą ir bendradarbiavimą Progimnazijoje virtualios komunikavimo aplinkos pagrindu | Vykdomas efektyvus Progimnazijos bendruomenės narių komunikavimas modernių IKT priemonių pagalba. Sklandžiai organizuojami personalo valdymo ir mokinių ugdymo procesai | 1. Sukurta virtualios komunikavimo aplinkos struktūra ir pristatyta Progimnazijos bendruomenei.
2. Vykdomas dokumentų valdymas „Office 365“ aplinkoje. Apmokyti Progimnazijos darbuotojai.
3. Ne mažiau kaip 70 % mokytojų ir mokinių ugdymo procese naudoja „Office 365“ programos įrankius. Patvirtinti „Office 365“ programos taikymą ir asmens duomenų teisės apsaugą reglamentuojantys Progimnazijos dokumentai. Jie pristatyti bendruomenės nariams
 | 1. 2019-01-10 Progimnazijoje įdiegta „Office 365“ aplinka. 2019 m. balandžio ir spalio mėn. organizuoti „Office 365“ aplinkos diegimo mokymai Progimnazijos darbuotojams. Aplinkos struktūra ir panaudojimo galimybės pristatytos Metodinės tarybos, Mokytojų tarybos (2019-08-30 protokolo Nr. V3-6) posėdžiuose.2. 2019-12-10 daugiau kaip 45% vadybos dokumentų perkelta į „Office 365“ aplinką. 2019 m. rugsėjo ir spalio mėn. organizuoti mokymai Progimnazijos darbuotojams.3. 100 % administracijos darbuotojų ir mokytojų, 40 % mokinių naudoja „Office 365“ aplinkos įrankius. Progimnazijos direktoriaus 2019-08-30 įsakymu Nr. V1-57 patvirtintos fizinių asmenų duomenų apsaugos tvarkant asmens duomenis Klaipėdos Gedminų progimnazijoje. Mokytojai su jais susipažino pasirašytinai |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| Efektyvinti bendravimą ir bendradarbiavimą Progimnazijoje virtualios komunikavimo aplinkos pagrindu | Dėl IKT priemonių trūkumo, interneto ryšio nestabilumo ir per didelių darbo krūvių „Office 365“ programą taikys mažiau kaip 70 % mokytojų ir mokinių |

**3. Užduotys ar veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys/veiklos | Poveikis švietimo įstaigos veiklai |
| Parengti:Programos „Erasmus+“ 2 pagrindinio veiksmo (KA229) bendrojo ugdymo sektoriaus mokyklų mainų partnerysčių projektas Nr. 2019-1-TR01-KA229-073872\_5 „Occupy the future“. Šiaurės ministrų tarybos programos Nordplus (NordPlus Framework Programme), skirtoje Šiaurės ir Baltijos šalių bendradarbiavimui švietimo srityje, Nordplus Junior paprogramės projektas NPJR-2019/10097 „21st Century Lesson“. | Bus pagerintas mokinių supratimas apie būsimas XXI amžiaus profesijas ir užimtumą bei suteikta galimybė įgyti įgūdžių veiksmingai planuoti savo karjerą. Patobulės mokinių kompetencijos, susijusios su karjeros planavimu, IKT naudojimu, patobulins anglų kalbos bendravimo bei bendradarbiavimo daugiakultūrėje komandoje įgūdžius.  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| – | – | – | – |

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai X |
| 5.2. Užduotys iš esmės įvykdytos pagal sutartus vertinimo rodiklius | Gerai ☐ |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1. Tobulinti vadovavimo žmonėms kompetenciją – gilinant žinias apie darbuotojų motyvavimo principus bei stiprinant pedagogų atsakomybę už jų darbą ir rezultatus. |

Direktorius \_\_\_\_\_\_\_\_\_\_\_\_ Aurelijus Liaudanskas 2020-01-20

 (parašas) (vardas ir pavardė) (data)